Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie

1.	Odhad dopadov na verejné financie
1. 1. Súčasný stav
Pri realizovaní úloh súvisiacich so zriadením a budovaním koordinačných stredísk, budovaním komunikačnej a informačnej infraštruktúry a zabezpečovaním prevádzky koordinačných stredísk a linky tiesňového volania 112  je finančné zabezpečenie uvedených úloh problémové a z hľadiska dodržania termínu podľa § 20 zákona č. 129/2002 Z. z. o integrovanom záchrannom systéme zákona č. 579/2004  Z. z. o záchrannej zdravotnej službe a o zmene a doplnení niektorých zákonov (ďalej len „zákon“) do 30. 6 2007 je kritické. V súvislosti s uvedeným, napriek finančným požiadavkám krajských úradov, na budovanie integrovaného záchranného systému im neboli zo štátneho rozpočtu účelovo pridelené žiadne finančné prostriedky. Krajské úrady a záchranné zložky integrovaného záchranného systému na tento účel vyčleňovali nevyhnutné finančné prostriedky zo svojich rozpočtov, pričom obmedzovali plnenie iných úloh. Prehľad o výške vynaložených finančných prostriedkov krajských úradov na budovanie integrovaného záchranného systému a prevádzku koordinačných stredísk so stavom k 30. 6. 2005 je uvedený v tabuľke č. 1.
Tabuľka č. 1.
Čerpanie finančných prostriedkov na budovanie integrovaného záchranného systému
                                       a prevádzku koordinačných stredísk krajských úradov v                                        tisíc Sk
	2003	2004	2005	Celkom	
Kapitálové výdavky	25 226	16 196	   981	42 403	
Bežné výdavky	 8 952	  9 688 	5 417	24 057	
Celkom	34 178	25 884	6 398	66 460	

Hasičský a záchranný zbor v období rokov 2003 až prvý polrok 2005 vynaložil na integrovaný záchranný systém celkom 17,45 miliónov Sk. Z uvedenej sumy boli zo štátneho rozpočtu použité bežné výdavky vo výške 5,15 miliónov. Z mimorozpočtových prostriedkov boli  finančné výdavky vo výške 0,463 milióna Sk použité na bežné výdavky a 11 840,5 tisíc Sk na kapitálové výdavky.  
Doteraz vyčlenené finančné prostriedky zabezpečujú iba nevyhnutnú prevádzku linky tiesňového volania 112 a činnosť koordinačných stredísk. Nedoriešenie finančného zabezpečenia spôsobilo, že budovanie komunikačnej a informačnej infraštruktúry neprebieha tak, aby boli vytvorené podmienky na jej dobudovanie v zmysle zákona. Následkom uvedeného stavu je obmedzená funkčnosť koordinačných stredísk, ako aj poskytovanie neodkladnej pomoci v tiesni prostredníctvom linky tiesňového volania 112. Chýbajúci automatizovaný systém podpory riadenia a prenosu informácií spôsobuje, že nie je možné v plnom rozsahu  plniť úlohy integrovaného záchranného systému tak, ako je to ustanovené zákonom. 

1. 2 Ekonomická kvantifikácia
Na zabezpečenie dobudovania komunikačnej a informačnej infraštruktúry integrovaného záchranného systému podľa bodu 3. 3 návrhu koncepcie do 30. júna 2007 je potrebné vynaložiť jednorazové finančné prostriedky v sume 745,964 miliónov Sk. Z toho sa navrhuje čerpať 260,754 miliónov Sk zo štátneho rozpočtu a 485,210 miliónov Sk z mimorozpočtových finančných prostriedkov. 
V súvislosti s  jednorazovými kapitálovými výdavkami v sume 260,754 miliónov Sk zo štátneho rozpočtu ide o vynútené výdavky určené na dobudovanie komunikačnej infraštruktúry, respektíve uskutočnenie dodatočných stavebných úprav, ktoré nie je možné hradiť z mimorozpočtových finančných prostriedkov.  Kapitola ministerstva zdravotníctva má v štátnom rozpočte do roku 2007 rozpočtované kapitálové výdavky v sume 199,644 miliónov Sk. Kapitálové výdavky v sume 61,110 miliónov Sk sú určené pre kapitolu ministerstva vnútra a predstavujú dodatočné nároky na štátny rozpočet. 
Z mimorozpočtových finančných prostriedkov získaných  z povinného odvodu vo výške 8% výberu zo zmluvného povinného poistenia motorových vozidiel v sume 255,200 miliónov Sk  sa navrhuje  dobudovať a doplniť technologické vybavenie koordinačných stredísk a operačných stredísk o hardvér a softvér umožňujúci  jednotný príjem tiesňového volania.  Mimorozpočtové finančné prostriedky vo výške 230,010 miliónov Sk predstavujú vynútené finančné výdavky vyplývajúce  z reformy zdravotníctva a sú určené na vybudovanie operačných stredísk záchrannej zdravotnej služby.
 Bežné výdavky na zabezpečenie prevádzky koordinačných stredísk a odbornú prípravu operátorov vo výške 21,0 miliónov Sk budú pokryté zo štátneho rozpočtu z kapitoly ministerstva vnútra. Na bežné výdavky  operačných stredísk záchrannej zdravotnej služby sú rozpočtované  finančné prostriedky v štátnom rozpočte do roku 2007 v sume 498,278 miliónov Sk v kapitole ministerstva zdravotníctva. 
Sumár nárokov finančného zabezpečenia dobudovania komunikačnej a informačnej infraštruktúry integrovaného záchranného systému vrátane  výdavkov na jej prevádzku do roku 2007 je uvedený v tabuľke č. 2. 
Tabuľka č. 2.
Predpokladané čerpanie finančných prostriedkov na dobudovanie a prevádzku    komunikačnej  a informačnej infraštruktúry  integrovaného   záchranného systému do roku 2007                       
                                                                                                                                                                      v tisíc Sk

Opatrenie - činnosť	Finančné  prostriedky	
	zo štátneho rozpočtu	mimoroz-počtové	
	bežné	kapitálové		
KÚ	Zabezpečenie prevádzky koordinačných stredísk	19 000			
	Inštalácia technológie - dispečerské pracoviská (hardvér a softvér) pre  príjem  tiesňového volania „112“			120 000	
	Vynútené úpravy komunikačnej infraštruktúry 		4 000		
	Integrácia do rádiokomunikačnej siete „SITNO“		16 000		
	Vynútené stavebné úpravy pred inštaláciou technológie		20 000		
MV SR -HaZZ	Inštalácia technológie pre oper. strediská - terminály
- dispečerské pracovisko pre operačné stredisko PHaZZ			56 500	
				4 500	
	Zabezpečenie záložných energetických zdrojov operačných stredísk		18 950		
	Dobudovanie IDTS MV SR po úroveň hasičských staníc		1 860		
	Zabezpečenie rádiového spojenia medzi koordinačným strediskom, operačnými strediskami a hasičskými stanicami			22 700	
MV SR
- ÚCO	Vybudovanie výcvikového strediska – stavebné úpravy,
- technológia pre výcvikový proces operátorov		300		
				12 000	
	Inštalácia technológie (hardvér a softvér) 
- dispečerské pracovisko pre operačné stredisko ÚCO MV SR			
4 500	
	Zabezpečenie odbornej prípravy operátorov	2 000			
MV SR
- HZS	Inštalácia technológie (hardvér a softvér) - terminály 
-	- dispečerské pracovisko pre operačné stredisko			4 000	
				4 500	
MV SR
- PZ	Inštalácia technológie (hardvér a softvér) - terminály 
dispečerské pracovisko pre ústredné operačné stredisko PPZ			22 000	
				4 500	
MZ SR	Vybudovanie operačných stredísk záchrannej zdravotnej služby			230 010	
	Zabezpečenie prevádzky operačných  stredísk	498 278	199 644		
	Celkom	519 278	260 754	485 210	
V predloženej kvantifikácii nie sú zahrnuté výdavky súvisiace s dobudovaním rádiovej digitálnej trunckovej siete Ministerstva vnútra Slovenskej republiky „SITNO“, pretože táto je budovaná nezávisle od integrovaného záchranného systému. S jej využitím sa však počíta a pri pokrytí celého územia Slovenskej republiky výrazne zvýši prenosovú kapacitu komunikačného prostredia integrovaného záchranného systému. 
V období rokov 2008 až 2010 si odhadovaná potreba finančných prostriedkov na rozvoj integrovaného záchranného systému vyžiada jednorazové finančné prostriedky v sume  629,884 miliónov Sk. Z toho sa navrhuje čerpať 363,433 miliónov Sk zo štátneho rozpočtu a 266,451 miliónov Sk z mimorozpočtových finančných prostriedkov. 
Odhadované jednorazové kapitálové výdavky vo výške 45 miliónov Sk sa navrhuje hradiť zo štátneho rozpočtu z kapitoly ministerstva vnútra. Tieto finančné prostriedky budú určené na zálohovanie a zvýšenie prenosovej kapacity  spojovacieho prostredia. Plánované výdavky vo výške 318,433 miliónov Sk budú určené najmä na dobudovanie operačných stredísk záchrannej zdravotnej služby a ich vybavenie mobilnými prostriedkami pre zabezpečenie zásahu záchrannej zdravotnej služby pri mimoriadnych udalostiach s hromadným postihnutím osôb, ktoré si vyžadujú špeciálny typ technicko-zdravotníckeho zabezpečenia.
 Mimorozpočtové finančné prostriedky získané z prostriedkov  povinného odvodu vo výške 8% výberu zo zmluvného povinného poistenia motorových vozidiel predstavujú celkom sumu 266,451 miliónov Sk. Uvedené finančné prostriedky sa navrhuje použiť na rozvoj operačných stredísk, zabezpečenie GPS technológií, technológií pre sledovanie prepráv nebezpečných látok a zavedenie systému eCall, celoeurópskeho palubného tiesňového volania. 
Finančné prostriedky vo výške 948,991 miliónov Sk predstavujú bežné výdavky a sú určené najmä na zabezpečenie  prevádzky koordinačných stredísk a operačných stredísk záchrannej zdravotnej služby. Z rozpočtovej kapitoly ministerstva vnútra  sú to výdavky vo výške 123,978 miliónov Sk a z rozpočtovej kapitoly  ministerstva zdravotníctva to predstavuje sumu 825,013 miliónov Sk. 
Sumár nárokov finančného na rozvoj integrovaného záchranného systému v období rokov 2008 až 2010  je uvedený v tabuľke č. 3. 
Tabuľka č. 3
Odhadovaná potreba finančných prostriedkov na rozvoj integrovaného záchranného systému v období rokov 2008 až 2010
v tisíc Sk
Opatrenie - činnosť		Finančné prostriedky	
	bežné	kapitálové 	mimorozpočtové	
Výdavky na prevádzku koordinačných stredísk	34 500			
Zvýšenie kapacity prenosového  prostredia a zálohovanie činnosti koordinačných stredísk		30 000		
Zabezpečenie odbornej prípravy operátorov	3 000			
Výdavky súvisiace so zvýšením počtu príslušníkov HaZZ	89 478			
Zálohovanie spojovacieho prostredia		15 000		
Dodanie mobilných dispečerských pracovísk operátorov			20 000	
Softvér GPS technológií pre koordinačné strediská
sledovanie zásahových vozidiel záchranných zložiek, sledovanie prepráv nebezpečných látok, zavedenie systému eCall, celoeurópskeho palubného tiesňového volania,

vybavenie vozidiel záchranných zložiek GPS technológiou		

	

45 000	
			80 000	
Finančné prostriedky na rozvoj a prevádzku záchrannej zdravotnej služby	825 013	318 433	121 451	
Celkom	951 991	363 433	266 451	

Podrobnejšia alokácia finančných prostriedkov na zabezpečenie rozvoja a činnosti  integrovaného záchranného systému v období rokov 2006 – 2010 je uvedené v tabuľkách č.  4 až 6.                                                                                                

Tabuľka č. 4                               
Ministerstvo vnútra Slovenskej republiky                                                                                                     v tisíc Sk
Finančné prostriedky	2006	2007	2008	2009	2010	Celkom	
zo štátneho rozpočtu	500	22 610	33 408	43 830	46 240	145 588	
z toho:  bežné 	500	1 500	33 408	28 830	30 240	94 478	
             kapitálové 		21 110		15 000	15 000	51 110	
Mimorozpočtové z 8%  z PPMV	205 000	50 200		75 000	70 000	400 200	
Celkom	 205 500	72 810	33 408	118 830	115 240	545 788	

Tabuľka č. 5
Krajské úrady                                                                                                                                               v tisíc Sk
Finančné prostriedky 	2006	2007	2008	2009	2010	Celkom	
zo štátneho rozpočtu	9 000	50 000	10 500	22 000	17 000	108 500	
z toho:  bežné 	9 000	10 000	10 500	12 000	12 000	53 500	
             kapitálové 		40 000		10 000	5 000	55 000	
Mimorozpočtové z 8%  z PPMV							
Celkom	9 000	50 000	10 500	22 000	      17 000	108 500	

                                                                                                                                                                 Tabuľka č. 6
Ministerstvo zdravotníctva Slovenskej republiky                                                                                        v tisíc Sk
Finančné prostriedky	2006	2007	2008	2009	2010	Celkom	
zo štátneho rozpočtu (111)	130 000	130 000	130 000	130 000	130 000	650 000	
zo zdravotných poisťovní (111)*)	213 349	224 573	238 036	250 973	264 437	1 191 368	
Celkom zo ŠR (111-zdroj)	343 349	354 573	368 036	380 973	394 437	1 841 368	
z toho :  bežné	244 027	254 251	264 251 	275 151	285 611	1 323 291	
kapitálové	99 322	100 322	103 785	105 822	108 826	518 077	
Mimorozp. prostr. 8%  z PPMV	113 000	117 010	121 451	0	0	351 461	
Celkom	456 349	  471 583	489 487	380 973	394 437	2 192 829	
*) Z titulu plnenia príjmov zo zdrav. poisťovní sú navýšené limity výdavkov kapitoly MZ SR. Príspevky zdravotných poisťovní vyplývajú  z  § 8a zákona č. 581/2004 Z. z.
Celková odhadovaná výška finančných prostriedkov na zabezpečenie dobudovania a rozvoja integrovaného záchranného systému v rokoch 2006 až 2010 predstavuje sumu          2 847,117 miliónov Sk z toho 
•	zo štátneho rozpočtu                                                                    2 095,456 miliónov Sk, 
•	z  prostriedkov  povinného odvodu vo výške 8% výberu
      zo zmluvného povinného poistenia motorových vozidiel              751,661 miliónov Sk, 

Dobudovanie a rozvoj komunikačnej a informačnej infraštruktúry, vrátane zabezpečenia prevádzky koordinačných stredísk v pôsobnosti ministerstva vnútra si z celkovej výšky odhadovaných finančných prostriedkov vyžiada výdavky v sume 654,288 miliónov Sk. Z toho 
•	bežné výdavky predstavujú                                                            147,987 miliónov Sk,
•	jednorazové kapitálové výdavky                                                    106,110 miliónov Sk,
•	prostriedky z  povinného odvodu vo výške 8% výberu 
     zo zmluvného povinného poistenia motorových vozidiel               400,200 miliónov Sk.
Z uvedenej kvantifikácie finančných prostriedkov je v rámci kapitoly ministerstva vnútra nezabezpečených 61,110 miliónov Sk kapitálových výdavkov v roku 2007. Bežné výdavky súvisiace s nárastom 72 zamestnancov – príslušníkov Hasičského a záchranného zboru v kontexte zabezpečenia výkonu činnosti koordinačných stredísk nepredstavuje nárast finančných prostriedkov. Uvedené finančné prostriedky vo výške  89,478 sú uplatňované v navrhovanej koncepcii postupného zvyšovania početných stavov v Hasičskom a záchrannom zbore na roky 2005 – 2008. Ostatné  výdavky na budovanie a prevádzku  integrovaného záchranného systému budú zabezpečené do roku 2010 v rámci limitov štátneho rozpočtu a mimorozpočtových zdrojov (8% z PPMV). 
Na zabezpečenie dobudovania a rozvoja operačných stredísk záchrannej zdravotnej služby, vrátane zabezpečenia ich prevádzky v pôsobnosti ministerstva zdravotníctva budú v období rokov 2006 až 2010 potrebné finančné prostriedky  vo výške 2 192, 829 miliónov Sk. Z toho
•	zo štátneho rozpočtu to predstavuje čerpanie                             1  841,368 miliónov Sk, 
•	z prostriedkov  povinného odvodu vo výške 8% výberu 
      zo zmluvného povinného poistenia motorových vozidiel              351,461 miliónov Sk, 
Ministerstvo zdravotníctva má výdavky na budovanie a prevádzku  integrovaného záchranného systému zabezpečené do roku 2010 v rámci limitov štátneho rozpočtu a mimorozpočtových zdrojov (8% z PPMV). 
2.	Personálne zabezpečenie
V súvislosti s personálnym zabezpečením činnosti koordinačných stredísk doposiaľ nebol základnými záchrannými zložkami akceptovaný § 5 ods. 5 zákona  (pozri časť 2.2 návrhu koncepcie). 
Z hľadiska potrieb rezortu zdravotníctva budovanie integrovaného záchranného systému nebude mať dopad na zamestnanosť, nakoľko počet zamestnancov je zohľadnený v štátnom rozpočte.
Prevádzka koordinačných stredísk v nepretržitom režime si vyžaduje z hľadiska potrieb Hasičského a záchranného zboru, pri dodržaní zásady účasti 2 príslušníkov na zmene  zabezpečiť celkom 96 zamestnancov – príslušníkov  Hasičského a záchranného zboru Z uvedeného počtu je možné 24 systemizovaných miest riešiť ich presunom z krajských operačných stredísk. Zvyšok sa navrhuje od roku 2008 riešiť zvýšením o 72 systemizovaných miest. Výdavky na mzdy, poistné a odvody, vystrojenie a zabezpečenie povinnej odbornej prípravy sú uvedené v tabuľke č. 8.
Tabuľka č. 7
v tisíc Sk
	2006	2007	2008	2009	2010	Celkom	
Mzdy			19 640	20 623	21 654	61 917	
Poistné a odvody			6 864	7 207	7 586	21 657	
Tovary a služby			5 904			5 904	
Celkom			32 408	27 830	29 240	89 478	

Požadované zvýšenie nie je možné riešiť presunom z funkčných miest určených pre zásahovú činnosť aj vzhľadom na stále sa zvyšujúci nárast zásahovej činnosti. Uvedené sa prejavuje zvyšovaním počtu výjazdov pri súčasnom náraste zložitosti a rozsahu zásahov, najmä pri záchranných a technických výjazdoch.  
Vzhľadom na navrhovanú postupnosť technického dobudovania koordinačných stredísk a pri akceptovaní zabezpečenia výkonu ich činnosti príslušníkmi Hasičského a záchranného zboru sa navrhuje, aby do konca roku 2007 bol výkon činnosti koordinačného strediska zabezpečovaný jedným operátorom na zmene a navrhované zvýšenie  funkčných miest bolo realizované od roku 2008.  
Vytvorenie podmienok pre koordináciu činnosti všetkých záchranných zložiek integrovaného záchranného systému umožní efektívnejšie nasadzovanie jednotlivých súčastí záchranných zložiek, zvýši ich informovanosť a skráti čas príchodu záchrannej zložky na miesto zásahu. Okamžitá informovanosť záchranných zložiek umožní ich preventívne vysielať na miesto zásahu aj v prípadoch, kedy z obsahu tiesňového volania sa nebude dať vylúčiť ich potreba. Uvedené v konečnom dôsledku zvýši efektivitu a celkové skvalitnenie záchranárskych činností. 

3.   Dopad na životné prostredie
Dobudovanie integrovaného záchranného systému nebude mať priamy dopad na životné prostredie. Nepriamo, predpokladaným následkom skrátenia doby reakcie záchranných zložiek na vzniknutú situáciu respektíve efektívnejším využívaním ich potencionálnych zdrojov síl a prostriedkov použiteľných na poskytovanie pomoci však môže znížiť pôsobenie škodlivých následkov technologických havárií na životné prostredie alebo  zabrániť vzniku ekologických havárií.

4.    Dopad na zamestnanosť 
 Dobudovanie integrovaného záchranného systému si vyžiada navýšenie počtov zamestnancov v pôsobnosti Ministerstva vnútra Slovenskej republiky - príslušníkov Hasičského a záchranného zboru o 72 osôb.  Nárast funkčných miest príslušníkov Hasičského a záchranného zboru je v súlade s navrhovanou koncepciou postupného zvyšovania početných stavov v Hasičskom a záchrannom zbore, pričom so zvyšovaním počtov sa uvažuje od roku 2008 a v ktorej je požadované navýšenie funkčných miest zahrnuté.

5.    Dopad na podnikateľské prostredie
  Dobudovanie integrovaného záchranného systému nebude mať žiadny dopad na  podnikateľské prostredie.